[{"text_idx": "#000000", "text": "Dantzan Bilaka programaren ardatz berrietako bat egonaldi artistikoak dira"}, {"text_idx": "#000001", "text": "Bertan parte-hartzaileek Euskal Herriko erreferentziazko arte-gune desberdinetan aste betez bizitzeko aukera dute, beraien prozesuetan eta taldean lanean murgilduz. 2022ko lehenengo bi egoitzetan \u2014Tabakalera eta Azala\u2014, koreografia arloko bi profesionalek antolatutako bi tailer trinko jasotzen dituzte. Tailer horietan, koreografia eta mugimendu sorkuntzako praktikak lantzen dira. Aldamenean, aste hoietan, prozesu koreografikoen inguruko bide-laguntza artistiko profesionala jasotzen dute eta entseguetarako espazioak izaten dituzte.Egoitza hauek ikerkuntzan eta koreografia-sorkuntzako prozesuen garapenean ikasketa sakon bat izateko gune gisa sortuak izan dira."}, {"text_idx": "#000002", "text": "Zentzu horretan, aste bakoitza hiru eremuren inguruan antolatzen da: tailer bat, proiektu bakoitza garatzen jarraitzeko entseguak eta azkenik, laguntza artistikoa, hausnarketarako eta feedback-erako gune gisa. Garrantzitsua da azpimarratzea, halaber, partaideen artean ezagutzak eta afektuak trukatzeko aldi baterako komunitatea sortzen dela eta honek ere ikaste prozesu desberdin bat bideratzen duela.Hirugarren egoitza \u2014Dantzagunea eta Lekuona\u2014 egoitza teknikoa da, eta bertan azken doikuntzak egiten dira parte hartzaileek gerora, urriko jardunaldietan, aurkeztuko dituzten materialeei begira."}]